גלי כנעני

**גלי כנעני** (נולדה ב-1968) היא מעצבת טקסטיל ואומנית, וכן מרצה ומנחה במחלקה לטקסטיל בשנקר בית ספר גבוה להנדסה, עיצוב ואומנות ומרצה באקדמיה לאומנות בצלאל. כנעני הציגה בתערוכות בישראל ובעולם ובשנת 2022 נבחרה על ידי האדריכלים הרצוג ודה מרון, מתכנני הספרייה הלאומית החדשה בירושלים, לעצב את קיר הכריות בלובי של אולם העיון ובית הקפה בספריה הלאומית בירושלים.

## ביוגרפיה
כנעני היא ילידת 1968 וגדלה בקריית טבעון. היא למדה צורפות ב"אומנית" ובעלת תואר ראשון בהצטיינות בעיצוב טקסטיל משנקר בית ספר גבוה להנדסה, עיצוב ואומנות. בשנים 1998–2000 למדה במחלקה לאריגה בקולג' לאמנות ולעיצוב בקנאזווה , יפן, במסגרת מלגת MEXT של ממשלת יפן וב-2024 סיימה תואר שני מחקרי במסלול לעיצוב תעשייתי בטכניון. עבודת התזה שכתבה עסקה ביצירת אריגים תלת־ממדיים באמצעות מסרק משתנה אותו פיתחה ומחקרה הוצג בכנס textile Intersections שהתקיים בלונדון בשנת 2023 ופורסם בכתב העת האקדמי Journal of Textile Design Research and Practice בשנת 2024.

ב-2006–2015 לימדה כנעני במחלקה לצורפות ואופנה באקדמיה לאומנות בצלאל ובשנים 2017–2019 אף כיהנה כראש המחלקה לעיצוב טקסטיל בשנקר. בשנת 2013 זכתה גלי כנעני בפרס העיצוב של משרד התרבות ובפרס אנדי לאמנויות עכשוויות, ובמסגרת זו הציגה את תערוכת היחיד "שרוולים" במוזיאון תל אביב לאמנות. בשנת 2022 קיבלה את פרס אדמונד דה רוטשילד למעצבת בכירה.

עבודותיה הוצגו בתערוכות יחיד במוזיאונים וגלריות בארץ ובעולם, בין היתר בגלריה GalleryGallery בקיוטו, יפן, מוזיאוני הטקסטיל של אוגסבורג ובוכהולט בגרמניה, מוזיאון תל אביב לאמנות, ספריית החומרים והגלריה לאמנות של קיבוץ לוחמי הגטאות. עבודותיה נכללות באוסף מוזיאון ישראל, ירושלים, אוסף מוזיאון תל אביב לאמנות, אוסף ספריית החומרים בחולון וב-LongHouse, אוסף ג'ק לנור לארסן , ארצות הברית, BrownGrotta Art, ארצות הברית ועוד. כנעני שימשה כמרצה אורחת ב, יפן בשנת 2018, באוניברסיטת מוהולי נאגי בבודפשט, הונגריה, ב-2019 ובאוניבסיטת Seika בקיוטו , יפן, בשנת 2019.

בשנת 2019 היא הייתה אוצרת של תערוכה "מחווה ליהודית כץ" שהייתה מוקדתש פעילות של יהודית כץ.

בשנת 2024 נחנכה עבודתה "הר בצדי הדרך" בבניין החדש של הספרייה הלאומית בירושלים. כנעני הוזמנה על ידי הספרייה ועל ידי מתכנני הבניין, משרד האדריכלים הרצוג ודה מרון לעצב שני קירות טקסטיל גדולי ממדים (כ - 50 מטרים אורכו של כל אחד מהם) העשויים כריות ומהווים חלק מאוסף האמנות של הספרייה.

## על יצירתה

כנעני משתמשת בעיצוב בטקסטיל כאמצעי ביטוי אמנותי ובעבודותיה היא עוסקת בפיענוח קטבים כדוגמת זיכרון ושכחה, מתח והרפיה, סדר וכאוס, המשכיות ויצירה מחודשת. שימוש בטכניקות שונות של פירוק והרכבה שפיתחה מציף את חוויות הזיכרון של הפרט ושל החומר, ומכך של הכלל, אל מרכז היצירה החדשה.

בתערוכת היחיד הראשונה של כנעני בארץ, **"OSLO XXL"**, שהתקיימה בגלריה פריסקופ, 2012, הציגה האומנית שני גופי עבודות משמעותיים אשר במרכזם פעולות של **פירוק והרכבה** שהיוו תמה מרכזית ביצירתה בהמשך ואיפשרו בדיקה של גבולות האובייקט ושל המהות הטקסטילית שלו ואת הגדרתם מחדש. **"אריגים"**. בסדרת יצירות זו מפרקת כנעני פרגמנטים מתוך פרטי לבוש שנאספו מחנויות יד שנייה (צווארון, חפת של שרוול, כיס וכדומה), עד לכדי פרימה של הבד עצמו לשתי וערב כאשר חלק מהפריט נשאר שלם ומזוהה. החוטים שנפרמו נארגים מחדש במערכים אקספרימנטליים מורכבים הבודקים חומר ומבנה, חפץ וסמל, מחשבה, זיכרון וזהות. **"ספריות"**. כאן היוו הספרים את חומר הגלם להרכבת היצירה והם נלקחו כולם מספרייתה הביתית וחזרו למדפיהם עם פירוק התערוכה. סידור וארגון הספרים, שנעשה על פי עקרונות של אריגה, יוצרים מבנים, המחייבים מבט שני ושלישי על היצירה הגמורה. לעולם הספרות ולמלאכת האריגה יש לא מעט נקודות השקה: אריגה על נול, כמו קריאת ספר, היא פעולה אינטימית הנעשית לבד ובשקט; שתי הפעולות נעשות על ציר של זמן, עם הפסקות הקוטעות את הרצף; קיים גם דמיון ויזואלי בין העולמות - חוטי השתי הצפופים המושחלים בנול נראים מן הצד כמו דפים של ספר עב כרס.

שתי תערוכות היחיד הבאות, "**שרוולים**" מוזיאון תל אביב לאמנות 2013, במסגרת תערוכות פרס אנדי לאומנויות עכשוויות לשנת 2013, ו"**שטיח**" בגלריית קיבוץ לוחמי הגטאות 2017, מרחיבות ומעמיקות את הדיון בתמה של פירוק והרחבה בה החלה כנעני בשתי הסדרות שהוצגו בתערוכה בפריסקופ ב-2012. תהליך הפירוק, בו מתחילה היצירה, מאפשר ערעור של "הסדר הטוב" ועל ידי כך הסטה של נקודת המבט אל מקומות נידחים יותר בבגד ובבד. מלאכת ההרכבה מקבעת סדר חדש ומשלבת טכניקות ליבוד, אריגה, הדפסה ואף צביעת סיבים ומייצרת דימוי חדש מרובה רבדים, משובש ומתעתע, מוכר אך גם זר. בהמשך לתערוכה זו, במהלך 2016, הוצגו העבודות בגרמניה בתערוכה משותפת עם האמנית היפנית Hirano Kaoru. התערוכה נדדה בין שני מוזיאוני טקסטיל ב-Augsburg וב Bocholt.

**"שטיח"** היא עבודת ריצפה בגודל 5.2 X 3 מ"ר המורכבת מכ 3,000 ספרים שנוצרה במיוחד עבור חלל הגלריה. בעבודה זו מציעה כנעני קריאה מחודשת במוסכמות של מיקום, חומר, מבנה, סמל, מחשבה וזיכרון. השטיח בתערוכה נוצר מתוך אובייקט אחר, מוכר ומזוהה היטב: ספר. הספר מביא ליצירה ערכים חומריים כדוגמת הנדסה, מכניקה, תפירה, כריכה, נייר, שורות, גופנים, דיו ועוד, כמו גם ערכים תרבותיים של שפה, כתב, תחביר, פיסוק, סיפור, שיר, משל, תפילה וכדומה, והספרים הופכים לספרייה, גשמית ורעיונית, הנעה במרחבי הזמן והתודעה. עבודה זו מבטאת הסתכלות חדשה על השילוב של רוח (ספרות) ושל חומר (ספרים) ומציגה ברגישות ובשפה מגובשת ואסתטית יצירה עצמאית וייחודית. המשך טבעי לחקירה זו של רוח וחומר, שעשתה שימוש בספרים קיימים כחומר גלם לעיצוב אמירה אומנותית, היה עיצוב היצירה "הר בצדי הדרך", קיר הכריות, בספריה הלאומית בירושלים.

**"הר בצדי הדרך".** ב-2022 הוזמנה כנעני לעצב את קיר הכריות, שאורכו 105 מטרים, במשכן החדש של הספרייה הלאומית שתוכנן על ידי האדריכלים הרצוג ודה מרון. נקודת המוצא לעיצוב הטקסטיל ופיתוח הבד נבעה מגוף העבודות הקודם, "ספריות", אשר הציג ספרים שכמו ארוגים אלו באלו, והביא לדיון את מערכת היחסים שבין רוח וחומר. בעבודה הנוכחית נוסף לדיון עיגון בנוף המקומי של ירושלים וסביבתה. דגש בפיתוח הבדים הושם על כך שהם יהיו טקטיליים ותבליטיים והמבקרים יוכלו לגעת בקיר ולחוש את הבד. בנוסף יתאפשרו לצופה "קריאות" שונות: מרחוק יתקבלו הפסים כדפים של ספר או שכבות של סלע מדברי ומקרוב הם יוכלו להיקרא כשורות של טקסט.

**חיפוש הדרך**. עבודות מוקדמות שיקפו את חיפוש הדרך וגישוש אחר שפת הביטוי האישית ולוו בזכייה בפרס קרן שרת לאמן הצעיר, קרן תרבות אמריקה-ישראל בשנים 1995 ו-1998. חיפוש הדרך אופיין בחקירה ושילוב של טכניקות וחומרים באופן שיצירת חומר הגלם עבור מוצר מסוים מכילה בתוכה את יצירת המוצר הסופי. דוגמה בולטת לשילוב זה הם סדרה של גופי תאורה שיצרה כנעני בזמן שהותה ולימודיה ביפן (1998–2000) במסגרת מלגת MONBUSHO  ואף הוצגו בתערוכת יחיד בגלריית GalleryGallery בקיוטו (2000). העיצוב והיצירה של גופי תאורה הושפעו ממסורות מקומיות כדוגמת טכניקת Kasuri  ומעבודתם של המעצבים היפנים Isamu Noguchi  ו-Issey Miyake . גופי התאורה ארוגים מחוטי כותנה ונחושת דקיקים והאריג השטוח המתקבל בסוף התהליך ניתן לפתיחה לכדי גוף תלת־ממדי שנושא את עצמו בזכות הקשיחות היחסית של חוטי הנחושת. הנחושת מעניקה לאור גוון חם ורך. דוגמה נוספת ליצירה של מוצר מוגמר כבר בעת ייצור חומר הגלם היא סדרה של תיקים שהוכנה עבור Philadelphia Craft Show ב-2008. הכנת חומר הגלם (ליבוד הלבד מצמר גולמי), הדיגום שלו והאובייקט עצמו נוצרו בפעולה אחת סביב אימום וללא צורך בחיתוך או תפירה נוספים.

עבודתה האומנותית של גלי כנעני מלווה גם בעריכה ואוצרות של תערוכות ואומנים אחרים כדוגמת אוצרות בשיתוף עם ישעיהו איש גבאי, של התערוכה של נאורה ורשבסקי "האריג הצלול", גלריה פריסקופ, תל אביב 2013, וכן עריכת ספר התערוכה. אוצרות, בשיתוף עם אורי צייג, של התערוכה "אורגת" של יהודית כץ בגלריית לורבר, שנקר, 2019, ובשיתוף עם ישעיהו איש גבאי את התערוכה של מיכל הורביץ "נזירות" בגלריית קיבוץ לוחמי הגטאות ב-2021.

## מבחר עבודות

קובץ:גלי כנעני. שטיח, גלריית קיבוץ לוחמי הגטאות, 2017.jpg|גלי כנעני, שטיח, גלריית קיבוץ לוחמי הגטאות, 2017
קובץ:Gali Cnaani 6.jpg|גלי כנעני, מוזיאון הרצליה לאומנות, 2024
קובץ:גלי כנעני. מתוך סדרת "הספריות", תערוכת יחיד בגלריה פריסקופ, תל אביב. 2012.jpg|גלי כנעני, גלריה פריסקופ, 2012
קובץ:Gali Cnaani 12.jpg|גלי כנעני, הר בצידי הדרך, הספרייה הלאומית ירושלים, 2024
קובץ:Gali Cnaani 8.jpg|גלי כנעני, שרוולים, מוזיאון הרצליה 2024
קובץ:Gali Cnaani 7.jpg|גלי כנעני, יחידת ריפיט, גלריה לאומנות גבעת חיים איחוד, 2024
קובץ:Gali Cnaani. Notebooks 01.jpg|גלי כנעני. דפי מחברת חתוכים וארוגים. הביאנלה השלישית לנייר מוזיאון הארץ. 2017
קובץ:Gali Cnaani. Notebooks 03.jpg|גלי כנעני. דפי מחברת חתוכים וארוגים. הביאנלה השלישית לנייר מוזיאון הארץ. 2017
קובץ:Gali Cnaani. Notebooks 02.jpg|גלי כנעני. אריגה בחוטי נייר. הביאנלה השלישית לנייר מוזיאון הארץ. 2017
קובץ:Gali Cnaani 10.jpg|גלי כנעני, מפרט, גלריה לאומנות ישראלית קריית טבעון,2019, תערוכה משותפת עם ישעיהו איש גבאי
קובץ:Gali Cnaani.jpg|גלי כנעני, גלריגלרי, קיוטו, 2019
קובץ:Gali Cnaani 9.jpg|גלי כנעני, מפרט, גלריה לאומנות ישראלית קריית טבעון,2019, תערוכה משותפת עם ישעיהו איש גבאי


## תערוכות ותצוגת עבודות נבחרות
### תערוכות יחיד
* 2000 - **גלריה**,GALLERYGALLERY קיוטו, יפן; אוצרת: קייקו קוואשימה
* 2012 - **אוסלוXXL**, גלריה פריסקופ, תל אביב; אוצר: ישעיהו איש גבאי
* 2013 - **שרוולים**, מוזיאון תל אביב לאמנות; תערוכות פרס אנדי 2013 אוצרת: מאירה יגיד חיימוביץ
* 2017 - **שטיח**, גלריית קיבוץ לוחמי הגטאות. אוצרים: מיכל הורביץ וישעיהו איש גבאי
* 2023 - **הר בצידי הדרך**, הספרייה הלאומית, ירושלים

### תערוכות זוגיות
* 2016 - **Remembering Textiles** תערוכה משותפת עם האמנית Kaoru Hirano מוזיאון הטקסטיל (TIM) אוגסבורג, מוזיאון הטקסטיל בוכהולט, גרמניה. אוצר: Dr. Karl Borromäus Murr
* 2019 - **מפרט**, תערוכה משותפת עם ישעיהו איש גבאי. גלריית מרכז ההנצחה, קריית טבעון, אוצרת מיכל שכנאי
* 2019 - **Treads of Thought**, תערוכה משותפת עם Kaoru Hirano, גלריה GalleryGallery, קיוטו, יפן. אוצרת: קייקו קאוואשימה

### תערוכות קבוצתיות נבחרות

## לקריאה נוספת או האזנה
* סאבטקסט, ראיון עם גלי כנעני, מראיינת שירה שובל, 22 במרץ 2012, ספריית החומרים, מוזיאון העיצוב חולון
* תיק עבודות, פודקסט של המגזין פורטפוליו, מגיש יובל סער, 26 בספטמבר 2022. פרק 94
* הר הצידי הדרך, קיר הכריות, הספרייה הלאומית ירושלים
* 
* מכללת שנקר, גלי כנעני
* מֵעֵבֶר לַמַּרְאָה, בלוג האמנות של זיוה קורט, יצוגי טבע טקסטיל ו-ערכת הדרך
* 
* "שרוולים" גלי כנעני, Yuval Etzioni textile design
* 
* Jessica Steinberg, Massive wall tapestry mimics piles of books at new National Library, The Times of Israel
* Jessica Hemmings – Gali Cnanni, https://www.jessicahemmings.com/gali-cnanni
* Of Two Minds: Artist Who Do More Than One of a Kind
* Dots & Line, Gali Cnaani, Browngrotta
* Art by Gali Cnaani, browngrotta Art, ניו יורק, ארצות הברית
## קישורים חיצוניים

## הערות שוליים

קטגוריה:אמניות ישראליות
קטגוריה:ישראליות שנולדו ב-1968